Hoe toekomsfikse leiers 'n na-pandemiewêreld van werk sal inlei - Corona Krisissentrum
Tuis / COVID-19 / Hoe toekomsfikse leiers 'n na-pandemiewêreld van werk sal inlei
Hoe toekomsfikse leiers 'n na-pandemiewêreld van werk sal inlei
Toonaangewende leiers weet dat die wêreld van werk baie anders sal wees as voor Covid-19 en dat die werkplek nie besigheid soos tevore sal wees nie.
Bestuurders wil weet hoe hulle in 'n na-pandemiewêreld vir hul spanne kan voorberei. Hubert Joly, uitvoerende voorsitter en voormalige HUB van Best Buy, sê dat korporatiewe leiers twee aspekte in gedagte moet hou: veiligheid en professionele betekenis.
Joly beveel aan dat leiers 'n na-pandemieleierskapplan met drie fases moet ontwikkel. Hulle kan verskillende name of spesifieke lengtes aan die drie fases toeken, maar dat almal ruweg drie afsonderlike beplanningshorisonne afbaken: die skuiling-gereed-fase, die heropenfase, en die na-Covid-19-fase.
Gedurende hierdie fase wil maatskappye hul werkers se fisiese veiligheid verseker. Hulle implementeer tuiswerkmaatreëls en hulle gaan verder as die regulasies om werkareas te ontsmet en deeglik skoon te maak. Leiers doen hul bes om werksekuriteit te verseker bo en behalwe fisiese veiligheid en probeer om werknemers so lank moontlik te betaal. Senior bestuurders en die direkteure aanvaar salarisverminderings om soveel poste as moontlik te behou. Leiers gaan 'n stappie verder en probeer hard om konneksies te bewerstellig en hulle ondersteun die geestesgesondheid van hul werkers. Hulle kommunikeer op voortdurende, gereelde, deursigtige en eerlike wyses met hul werknemers.
Met die trapsgewyse benadering tot die beëindiging van die inperking sal werkplekke 'n mengsel van fisiese en virtuele omgewings word. Anja van Beek, 'n bestuursafrigter, sê bestuurders moet onthou dat die verandering terug na die kantooromgewing net so 'n groot verandering kan wees as wat dit was om op 'n afstand te werk. "Vir sommige was dit 'n traumatiese ondervinding," voeg sy by. Soos tydens die inperktyd uitgewys is, sal samewerkingsmiddele en -platforms dinamiese werkplekke en hoe jou span saamwerk, ondersteun. 'n Soepel ingesteldheid moet die norm wees en organisasies en organisasies sal meer waarde moet heg aan aanpasbaarheid as aan die volg van 'n proses.
Dit sal nog 'n ruk neem voordat die land hierdie punt bereik, maar besighede begin dit in die vooruitsig stel en daarop voor te berei. Na gelang maatskappye begin werk aan die ontwerp van 'n toekoms wat nog nie bestaan nie, sal hulle wys wees om die sakebegrip en doelgerigtheid van hul werknemers te mobiliseer as 'n inset tot hul beplanningsproses. Van Beek sê toekomsfikse werknemers bou op die beginsel van die "onsigbare leier" en gebruik doelkragtigheid as hefboom. Is jou werknemers verbind tot die organisasie se rigting en maak dit hulle opgewonde? Sal hulle kies om hul talente en kreatiwiteit te gebruik om die organisasie se doelwitte te bereik? Dit is die punt waar leiers hul spanne moet uitnooi om te innoveer en eksperimenteer. Bestuurders moet individue aanmoedig om op innovering, kreatiwiteit en probleemoplossing te fokus. Hoe besighede en leiers die drie fases van die Covid-19-krisis benader en hul belanghebbendes behandel – wat by hul werknemers moet begin – sal die toekoms van die maatskappy maak of breek. Dink aan wat jy wil hê jou spanne op die eerste werkdag na inperking moet onthou. Dit is die oomblikke wat tel, en hoe jy jou span aanmoedig sal van kritieke belang wees.